Un autoturism staționat în care se aflau doi tineri care aveau un comportament nefiresc a atras atenția polițiștilor municipiului Râmnicu Vâlcea, sâmbătă, 23 martie a.c.
Polițiștii au trecut la identificarea și legitimarea acestora, precum și la efectuarea controlului corporal, celor doi tineri, de 22 și 26 de ani, din municipiul Râmnicu Vâlcea.
În urma controlului asupra autoturismului, a fost descoperit un plic cu o substanță de culoare albă, susceptibilă de a fi interzisă de lege.
Plicul a fost ridicat și predat polițiștilor din cadrul Serviciului de Combatere a Criminalității Organizate Vâlcea, în vederea continuării cercetărilor.